b'\n_START_ARTICLE_\nPlantaasi-festivaali\n_START_PARAGRAPH_\nPlantaasi-festivaali on musiikin ymp\xc3\xa4rille rakentuva kes\xc3\xa4tapahtuma.\n_START_SECTION_\nHistoria\n_START_PARAGRAPH_\nPlantaasi-festivaalin juuret ovat opiskelijoiden j\xc3\xa4rjest\xc3\xa4miss\xc3\xa4 kes\xc3\xa4bileiss\xc3\xa4. Tapahtuma tunnettiin vuosina 2001\xe2\x80\x932009 nimell\xc3\xa4 Plantaasirock. Plantaasi-nimen tapahtuma on saanut siit\xc3\xa4, ett\xc3\xa4 se j\xc3\xa4rjestettiin ensimm\xc3\xa4isin\xc3\xa4 vuosinaan paikallisen viljelij\xc3\xa4n viljelysmailla. Vuonna 2010 tapahtuma laajennettiin julkiseksi. Lis\xc3\xa4ksi tavoitteeksi asetettiin alueen yleisen kulttuuritarjonnan lis\xc3\xa4\xc3\xa4minen ja v\xc3\xa4est\xc3\xb6ryhmien v\xc3\xa4lisen kanssak\xc3\xa4ymisen kehitt\xc3\xa4minen. Samalla tapahtuman nimi muuttui Plantaasirockista Plantaasi-festivaaliksi. Vuonna 2012 tapahtuma j\xc3\xa4rjestettiin Kuopiossa.\n_START_SECTION_\nPlantaasi 2010, Varkaus\n_START_PARAGRAPH_\nEnsimm\xc3\xa4inen kaupallinen Plantaasi-festivaali j\xc3\xa4rjestettiin Kuntorannassa 9.7.\xe2\x80\x9311.7.2010. Tapahtumaan oli hankittu nimek\xc3\xa4s esiintyj\xc3\xa4kaarti, ja lavalla n\xc3\xa4htiin muun muassa Raappana, Paleface, Haloo Helsinki!, Pelle Miljoona, Raaka-Aine ja Bone5. Tapahtuma j\xc3\xa4rjestettiin p\xc3\xa4\xc3\xa4osin paikallisten nuorten, Savonia-ammattikorkeakoulun ulkomaalaisten opiskelijoiden ja nuorten yritt\xc3\xa4jien voimin.\n_START_SECTION_\nPlantaasi 11, Varkaus\n_START_PARAGRAPH_\nToista kertaa j\xc3\xa4rjestetty Plantaasi-festivaali kantoi nime\xc3\xa4 Plantaasi 11. Perjantaina 8.7. Plantaasi 11 -festivaalissa esiintyiv\xc3\xa4t helsinkil\xc3\xa4iset b\xc3\xa4ndit Verga ja Ready for the Rodeo sek\xc3\xa4 Idols-ohjelmasta tutut Lotta Sandholm ja Jusu Wirekoski. Perjantai-illan p\xc3\xa4\xc3\xa4artistina n\xc3\xa4hd\xc3\xa4\xc3\xa4n Carmen Gray. Lauantaina 9.7. Plantaasin p\xc3\xa4\xc3\xa4lavalla n\xc3\xa4htiin mm. Tommi Kalenius, blueskitaristi Erja Lyytinen sek\xc3\xa4 Haloo Helsinki!. Sunnuntaina 10.7. esiintyiv\xc3\xa4t pikkukakkosesta tuttu Tuttiritari sek\xc3\xa4 Tommi L\xc3\xa4ntinen ja Pelle Miljoona.'